Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 655/14/4403	Nitra, 18.6.2015
EEČ : 2-32-101-2015

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre zločin skrátenie dane a poistného podľa § 276 odsek 1, odsek 2 písmeno d Trestného zákona, ktorého sa dopustil tým spôsobom, že
ako konateľ spoločnosti XXXXX, s.r.o. so sídlom XXXXX, 951 41 XXXXX - XXXXX, XXXXX skrátil daň z pridanej hodnoty za obdobie I. štvrťroku 2012 tým, že dňa 24.04.2012 predložil na Daňovom úrade XXXXX, daňové priznanie z DPH za obdobie I. štvrťrok 2012, kde za spoločnosť deklaroval nulové dodanie tovaru a služieb s nulovou daňovou povinnosťou, pričom pracovníkmi PPZ, NJFP v rámci preverovania dodávateľských faktúr spoločnosti XXXXX, s.r.o. so sídlom XXXXX, bolo zistené, že v období I. štvrťroku 2012 boli v mene spoločnosti XXXXX s.r.o. vystavené dodávateľské faktúry č. 12010001 zo dňa 10.02.2012, s daňoovou povinnosťou 31.01.2012 na sumu 18.720,- €, z toho DPH vo výške 3.120,- €, č. 12010002 zo dňa 12.03.2012, s daňovou povinnosťou 29.02.2012 na sumu 16.800,- €, z toho DPH vo výške 2.800,- €, č. 12010003 zo dňa 05.04.2012 s daňovou povinnosťou 31.03.2012, na sumu 14.736,- € z toho DPH vo výške 2.456,- €, pričom XXXXX, nar. XXXXX, trvale bytom XXXXX, XXXXX - XXXXX, ako konateľ spoločnosti XXXXX, s.r.o. zavádzal do účtovníctva spoločnosti dodávateľské faktúry za poskytnutie služieb, z dodania ktorých  deklaroval vznik daňovej povinnosti, ktorú však v daňovom priznaní z DPH za zdaňovacie obdobie I. štvrťrok 2012 nepriznal, čím takýmto konaním skrátil daň a spôsobil tak na štátnom rozpočte Slovenskej republiky škodu na dani z pridanej hodnoty za zdaňovacie obdobie I. štvrťrok 2012 vo výške 8.376,-€, 

lebo zanikla trestnosť činu.

Odôvodnenie:
Vyšetrovateľ Policajného zboru Odboru kriminálnej polície  Okresného riaditeľstva Policajného zboru v Nitre (ďalej len vyšetrovateľ PZ) uznesením ČVS: ORP-1504/3-VYS-NR-2014 zo d¨ľa 12.12.2014 podľa § 206 odsek 1 Trestného poriadku vzniesol obvinenie XXXXX pre zločin skrátenia dane a poistného podľa § 276 odsek 1, odsek 2 písmeno d) Trestného zákona, ktorého sa mal dopustiť na skutkovom základe uvedenom vo výrokovej časti tohto uznesenia.
Vznesenie obvinenia bolo odôvodnené najmä skutočnosťami vyplývajúcimi zo svedeckej výpovede svedka XXXXX (konateľa obchodnej spoločnosti XXXXX, s.r.o.), ďalej z daňového priznania k dani z pridanej hodnoty za zdaňovacie obdobie I. štvrťrok 2012 predloženého Daňovému úradu XXXXX spoločnosťou XXXXX, s.r.o. dňa 24.04.2012 ako i ďalšími okolnosťami vyplývajúcimi z listinných dôkazov.
V priebehu vyšetrovania bol k veci vypočutý obvinený XXXXX (č. l. 34-37; 39-42), ktorý prejavil snahu vzniknutý dlh uhradiť, ďalej bol vypočutý svedok XXXXX, (č. l. 54-56), ktorý potvrdil vykonanie služieb pre spoločnosť, v ktorej bol obvinený konateľom v roku 2012, tiež vystavenie faktúr č. 12010001, č. 12010002, č. 12010003 a ich úhradu v plnej výške prostredníctvom bankového prevodu. Súčasne boli zabezpečené ďalšie listinné dôkazy, najmä výpis z Obchodného registra Okresného súdu XXXXX týkajúci sa obchodnej spoločnosti XXXXX, s.r.o., faktúry vystavené dodávateľom - XXXXX, s.r.o. odberateľovi XXXXX, s.r.o. č. 12010001 zo dňa 10.02.2012 na sumu 18.720,-eur, č. 12010002 zo dňa 12.03.2012 na sumu 16.800,- eur a č. 12010003 zo dňa 05.04.2012 na sumu 14.736,- eur (č. l. 51-53), ďalej výpis z bankového účtu spoločnosti XXXXX, s.r.o. (č. l. 58-61) a správy z Daňového úradu XXXXX (č. l. 63-66) ako i príslušné daňové priznanie pre daň z pridanej hodnoty spoločnosti XXXXX, s.r.o. predložená príslušnému daňovému úradu dňa 24.04.2012 (č. l. 64).
Následne bol na Okresnú prokuratúru XXXXX predložený na vec sa vzťahujúci vyšetrovací spis s návrhom na zastavenie trestného stíhania, z ktorého bolo zistené a preukázané, že obvinený bol v období od 04.01.2011 do 21.09.2012 jediným konateľom obchodnej spoločnosti XXXXX, s.r.o., so sídlom XXXXX-XXXXX, IČO: XXXXX. Obvinený ako jediný štatutárny orgán tejto spoločnosti opatril podpisom daňové priznanie pre daň z pridanej hodnoty z 16.04.2012 a následne ako jediná oprávnená osoba na podanie daňového priznania predložil uvedené priznanie príslušnému správcovi dane d¨ľa 24.04.2012, v ktorom deklaroval vlastnú daňovú povinnosť  za dodanie tovaru a služieb na úhradu v sume 0,00,- eur a to i napriek tomu, že v období I. štvrťroku 2012 spoločnosť XXXXX, s.r.o. preukázateľne vystavila dodávateľskú faktúry č. 12010001 zo dňa 10.02.2012, s daňovou povinnosťou 31.01.2012 na sumu 18.720,- €, z toho DPH vo výške 3.120,- €, č. 12010002 zo dňa 12.03.2012, s daňovou povinnosťou 29.02.2012 na sumu 16.800,- €, z toho DPH vo výške 2.800,- €, č. 12010003 zo dňa 05.04.2012 s daňovou povinnosťou 31.03.2012, na sumu 14.736,- € z toho DPH vo výške 2.456,- €, čím teda skrátil daň z pridanej hodnoty za obdobie I. štvrťroku 2012 c celkovej výške 8.376,- eur.
Ďalej z výpisu z Obchodného registra Okresného súdu XXXXX vyplýva, že dňom 22.09.2012  došlo ex offo k výmazu uvedenej právnickej osoby - XXXXX, s.r.o.  z obchodného registra odd. Sro., vložka č. XXXXX, potom čo bola táto spoločnosť uznesením Okresného súdu XXXXX č.k. 29CbR/23/2012-41 zo dňa 03.08.2012, právoplatným dňa 03.09.2012, zrušená bez likvidácie.
	Prečinu skrátenia dane a poistného podľa  § 276 odsek 1, odsek 2 písmeno d), Trestného zákona sa dopustí ten, kto vo väčšom rozsahu skráti daň, poistné na sociálne poistenie, verejné zdravotné poistenie alebo príspevok na starobné dôchodkové sporenie. 
	Aplikujúc ustanovenie § 125 odsek 1 veta druhá Trestného zákona väčším rozsahom sa rozumie suma dosahujúca najmenej 2.660,- eur.
Z  dokazovania vykonaného v prípravnom konaní bolo jednoznačne preukázané, že obvinený sa dopustil vyššie citovaného zločinu spôsobom uvedeným vo výrokovej časti tohto uznesenia, nakoľko za obdobie I. štvrťroku 2012 skrátil daň z pridanej hodnoty v  celkovej výške 8.376,- eur.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
	Podľa § 86 odsek 1 písmeno e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane o poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Z vyšetrovacieho spisu vyplýva, že preštudovanie vyšetrovacieho spisu obvineným  sa uskutočnilo dňa 27.05.2015, pričom obvinený predložil vyšetrovateľovi PZ platobný príkaz vystavený XXXXX z 27.05.2015 na sumu 8.376,- eur v prospech príjemcu SK388105008818028725931, ktorým vykonal úhradu nedoplatku na dani z pridanej hodnoty na účet Štátnej pokladnice, ktorý mu bol poskytnutý Finančným riaditeľstvom Slovenskej republiky. 
Verifikujúc uvedené tvrdenie obvineného z predloženého spisového materiálu, predovšetkým zo SEPA platobného príkazu XXXXX z 27.05.2015 vystaveného obvineným XXXXX v pobočke XXXXX XXXXXalej vyplýva, že na účet štátnych príjmov Finančného riaditeľstva Slovenskej republiky uhradil sumu 8.376,- eur. Pripísanie sumy 8.376,- eur na účet štátnych príjmov dňom 28.05.2015 bolo potvrdené aj zástupcom príslušného oddelenia koordinácie účtovníctva ŠP Finančného riaditeľstva Slovenskej republiky dňa 02.06.2015. 
	Vychádzajúc z uvedeného je zrejmé, že v danom prípade je možné, s poukazom na skutočnosť, že splatná daň bola dodatočne zaplatená najneskôr v nasledujúci deň (28.05.2015) po dni, keď mal páchateľ možnosť oboznámiť sa s výsledkami vyšetrovania po jeho skončení (27.05.2015), použiť osobitné ustanovenie o účinnej ľútosti v zmysle § 86 odsek 1 písmeno e) Trestného zákona.
	Vzhľadom k vyššie uvedenému som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miroslava Jahnátková
prokurátorka